Document ID: 32004R1627

32004R1627
L 295/1
SLUŽBENI LIST EUROPSKE UNIJE
13.09.2004.
UREDBA VIJEĆA (EZ) br. 1627/2004
od 13. rujna 2004.
o izmjeni Uredbe (EEZ) br. 3030/93 o zajedničkim pravilima za uvoz određenih tekstilnih proizvoda iz trećih zemalja
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 133.,
uzimajući u obzir prijedlog Komisije,
budući da:
(1)
Od 1. svibnja 2004. 10 novih država članica pristupilo je Europskoj uniji. Člankom 6. stavkom 7. Akta o pristupanju iz 2003. utvrđuje se da nove države članice trebaju primjenjivati zajedničku trgovinsku politiku u vezi s tekstilom i da je količinska ograničenja koja Zajednica primjenjuje na uvoz tekstilnih proizvoda i odjeće potrebno prilagoditi uzimajući u obzir pristupanje novih država članica Zajednici.
(2)
S učinkom od 1. svibnja 2004. Uredba Vijeća (EEZ) br. 3030/93 (1) bila je zadnje izmijenjena Uredbom Vijeća (EZ) br. 487/2004 (2). Njome su prilagođena količinska ograničenja za uvoz određenih tekstilnih proizvoda iz trećih zemalja u proširenu Zajednicu, i to uzimajući u obzir tradicionalni uvoz u 10 novih država članica, te koristeći formulu za prosječan uvoz u godinama 2000. do 2002. prilagođen po načelu pro rata temporis. Istu bi metodologiju sada trebalo primijeniti na prilagodbu količinskih ograničenja za uvoz određenih tekstilnih proizvoda iz Socijalističke Republike Vijetnam.
(3)
Uredbu (EEZ) br. 3030/93 trebalo bi stoga na odgovarajući način izmijeniti.
(4)
Poželjno je da ova Uredba stupi na snagu sljedećeg dana od dana objave kako bi se gospodarskim subjektima omogućilo da je što je prije započnu primjenjivati,
DONIJELO JE OVU UREDBU:
Članak 1.
U Uredbi (EEZ) br. 3030/93 količinska ograničenja Zajednice za Vijetnam za 2004. utvrđena u Prilogu V. i Prilogu VII. toj uredbi zamjenjuju se količinskim ograničenjima Zajednice iz dijela A. i dijela B. Priloga ovoj Uredbi.
Članak 2.
Ova Uredba stupa na snagu sljedećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 13. rujna 2004.

Labels: 18
3
1